Na podlagi 23.c člena Zakona o državni statistiki (Uradni list RS, št. 45/95 in 9/01) v.d. generalnega direktorja Statističnega urada Republike Slovenije v soglasju s pooblaščenimi izvajalci statističnih raziskovanj določa

**Spremembe in dopolnitve Letnega programa**

**statističnih raziskovanj za 2020 (velja od 1. 1. 2020 do 31. 12. 2020)**

V Letnem programu statističnih raziskovanj za 2020 (velja od 1. 1. 2020 do 31. 12. 2020) (Uradni list RS, št. 68/19 in 106/20) se v Prilogi 1 »Redni del« v poglavju 04 Prebivalstvo, raziskovanje pod zaporedno številko 04.02 Rojeni spremeni tako, da se glasi:

»

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Izvajalec | Zap.št. | Naziv | Namen | Podatkovni viri | | | | Periodika objavljanja | Prva objava |
| Vsebina | Kdo mora dati podatke in do kdaj | Obveznost poročanja | Obdobje opazovanja |
|  | 04 | **Prebivalstvo** |  |  |  |  |  |  |  |
| SURS | 04.02 | Rojeni DEM-ROJ | Prikaz podatkov o rojenih in naravnem gibanju prebivalstva na državni in nižjih teritorialnih ravneh. | Podatki o rojenem: EMŠO, vrsta dogodka, datum in ura rojstva, spol, ime, priimek, prebivališče (do MID hišne št.), kraj rojstva (do MID hišne št.), država rojstva, državljanstvo, vitaliteta, številka porodnišnice in poroda, vrsta poroda, porodna teža. Podatki o materi/očetu: EMŠO, datum rojstva, spol, prebivališče (do MID hišne št.), zakonski stan, datum spremembe zakonskega stanu, kraj/država rojstva, državljanstvo, status aktivnosti, izobrazba. Podatki o materi: vrstni red zakonske zveze, sprejem matere, zaporedni porod, število rojenih otrok, število mrtvorojenih otrok, število umrlih otrok v anamnezi. | Administrativni viri: MNZ (CRP) – mesečno, četrtletno, tri mesece po obdobju opazovanja, NIJZ (Perinatalni informacijski sistem) - letno, 31.5. Statistični viri: DEM-PREB/ČL, SEL-SOC, DAK. | Obvezno | Teden, Mesec, Četrtletje, Tekoče leto | Mesečna, Četrtletna, Letna | 20 dni po obdobju opazovanja za tedenske podatke, 35 dni po obdobju opazovanja za ostale |

«

V poglavju 04 Prebivalstvo se raziskovanje pod zaporedno številko 04.03 Umrli spremeni tako, da se glasi:

»

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Izvajalec | Zap.št. | Naziv | Namen | Podatkovni viri | | | | Periodika objavljanja | Prva objava |
| Vsebina | Kdo mora dati podatke in do kdaj | Obveznost poročanja | Obdobje opazovanja |
| SURS | 04.03 | Umrli DEM-UMR | Prikaz podatkov o umrlih in naravnem gibanju prebivalstva na državni in nižjih teritorialnih ravneh. | Podatki o umrli osebi: vrsta dogodka, EMŠO, spol, datum in ura rojstva, datum, ura, kraj in mesto smrti, kraj/država rojstva, prebivališče (do MID hišne št.), zakonski stan, državljanstvo, vzrok smrti, kdo je dal podatke o vzroku smrti, vrsta nasilne smrti, zunanji vzrok smrti, kraj smrtne nesreče, kje je bila nesreča, zdravniška oskrba, izobrazba, status aktivnosti. Podatki o zakoncu umrlega: EMŠO. Podatki o materi/očetu umrlega: EMŠO. | Administrativni viri: MNZ (CRP) – mesečno, četrtletno, tri mesece po obdobju opazovanja. Statistični viri: UMRLI, DEM-PREB/ČL, SEL-SOC. | Obvezno | Teden, Mesec, Četrtletje, Tekoče leto | Mesečna, Četrtletna, Letna | 20 dni po obdobju opazovanja za tedenske podatke, 35 dni po obdobju opazovanja za ostale |

«

V Prilogi 2 »Razvojni del« se v poglavje R06 Življenjska raven doda raziskovanje pod zaporedno številko R06.03 Delo in izobraževanje v času COVID-19, ki se glasi:

»

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Izvajalec | Zap.št. | Naziv | Namen | Podatkovni viri | | | | Predviden zaključek | |
| Vsebina | Kdo mora dati podatke in do kdaj | Obveznost poročanja | Obdobje opazovanja |
|  | **R06** | **Življenjska raven** |  |  |  |  |  |  |
| SURS | R.06.03 | Delo in izobraževanje v času COVID-19  COVID | Spremljanje vpliva COVID-19 na delovno aktivnost, izobraževanje, porabo časa, družinsko življenje ter porabo gospodinjstev. | Vprašalnik: leto rojstva, sestava gospodinjstva, status aktivnosti, spremembe na trgu dela in pri samozaposlitvi, študentsko delo, vključenost v izobraževanje, oblike izobraževanja, varstvo predšolskih otrok, poraba časa za posamezne aktivnosti, opremljenost gospodinjstev z računalniki, poraba gospodinjstev, sodelovanje v raziskovanju. Administrativni/statistični viri: EMŠO, ime in priimek, spol, datum rojstva, naslov do ravni MID številke vključno s številko stanovanja, izobrazba, status aktivnosti, dejavnost, poklic, državljanstvo, dohodek. | Izbrana gospodinjstva – do konca 14-dnevnega obdobja zbiranja. Administrativni viri: MNZ (CRP), mesečno. Statistični viri: DEM-PREB/ČL, SEL-SOC, DAK, RAVEN-DOH. | Obvezno za admin. vire; prostovoljno za gospodinjstva. | Dva tedna | 2022 |

«

Te spremembe in dopolnitve se objavijo v Uradnem listu Republike Slovenije.

Tomaž Smrekar

v.d. generalnega direktorja Statističnega urada Republike Slovenije

Št.: 960-442/2020/2

Ljubljana, dne 21. oktobra 2020

EVA 2020-1522-0032